LĪGUMS AR NOMETNES DALĪBNIEKA VECĀKIEM

LĪGUMS Nr. N\_\_\_\_/2024

Olaine, 2024. gada \_\_\_\_\_\_\_\_\_\_\_\_\_\_\_\_\_\_

**Biedrība “Lauras Skujiņas cīņas sporta klubs”** Reģ.nr. 40008242790 , tās valdes locekles **Lauras Skujiņas-Ahmedovas** personā, kura rīkojas saskaņā ar statūtiem, (turpmāk tekstā – Nometnes organizētājs), no vienas puses un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personas kods\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (turpmāk tekstā – Nometnes dalībnieka vecāks vai aizbildnis), no otras puses, katrs atsevišķi (turpmāk tekstā – PUSE) un kopā (turpmāk tekstā – PUSES), bez viltus vai maldīga nolūka, vienojās par sekojošu līgumu:

1. LĪGUMA PRIEKŠMETS

Nometnes organizētājs apņemas organizēt, tehniski nodrošināt un praktiski realizēt bērnu Sporta un aktīvās atpūtas nometni “Pārsteidzošie Naukšēni 2024” un Nometnes dalībnieka vecāks vai aizbildnis apņemas nodrošināt nometnes dalībnieku (-us) uz konkrēto nometni, veikt dalības maksu par nometni un nodrošināt, aizpildīt un iesniegt Nometnes organizētāja sagatavotos un nometnei nepieciešamos dokumentus.

2. NOMETNES DALĪBNIEKI

Nometnes dalībnieka vecāks vai aizbildnis piesaka un Nometnes organizētājs apņemas uzņemt nometnē sekojošus nometnes dalībniekus:

Dalībnieks Nr.1

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds, personas kods:

Dalībnieks Nr.2

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds, personas kods:

3. NOMETNES NORISES LAIKI

3.1. Nometnes organizētājs apņemas organizēt 2024.gada vasarā vienu nometni:

Sporta un aktīvās atpūtas nometne “Pārsteidzošie Naukšēni 2024” no 30.07.2024. – 09.08.2024., nometnes norises vieta - Internāta ēka, Naukšēnu muiža, Naukšēni, Naukšēnu pagasts, Valmieras novads.

4. NOMETNES DALĪBAS MAKSA UN NORĒĶINI

4.1. Nometnes organizētājs nosaka dalības maksu par vienu nometni un Nometnes dalībnieka vecāks vai aizbildnis apņemas šo dalības maksu apmaksāt noteiktajos termiņos.

4.2. Nometnes dalības maksa par nometni, vienam dalībniekam ir EUR 220,00 .

4.3. Nometnes dalības maksu nometnes dalībnieka vecāks vai aizbildnis iemaksā līdz 29.07.2024.

4.4. Nometnes dalības maksa tiek ieskaitīta nometnes organizatora norādītajā kontā: **Nosaukums: Biedrība “Lauras Skujiņas cīņas sporta klubs”, Banka; A/S Luminor, Kods: RIKOLV2X , Konts: LV70RIKO0000085839092.**

4.5. Veicot iemaksu, Nometnes dalībnieka vecāks vai aizbildnis maksājuma uzdevumā kā pamatojumu norāda dalībnieka VĀRDU, UZVĀRDU, PERSONAS KODU UN NOMETNES NOSAUKUMU.

4.6. Par veiktu maksājumu uzskatāms fakts, ka dalības maksa ienākusi nometnes organizētāja kontā.

5. PUŠU PIENĀKUMI

5.1. Nometnes dalībnieka vecāku vai aizbildņa pienākumi:

5.1.1. godprātīgi aizpildīt APTAUJAS ANKETU par katru nometnes dalībnieku;

5.1.2. sniegt patiesas ziņas par dalībnieka veselības stāvokli;

5.1.3. informēt nometnes vadītāju par īpašiem medikamentiem, kas nepieciešami noteiktos gadījumos (alerģija, astma), un nodrošināt dalībnieku ar tiem;

5.1.4. nodrošināt dalībnieku ar nepieciešamajām aizsargpotēm. Uzņemties atbildību par dalībnieka veselību un dzīvību, ja potēšana nav veikta;

5.1.5. informēt nometnes vadītāju par dalībnieka rakstura īpatnībām, veselības problēmām un īpašām ēdināšanas prasībām;

5.1.6. nodrošināt dalībnieku ar nometnes norisei nepieciešamo personīgo apģērbu, ekipējumu un inventāru;

5.1.7. savlaicīgi samaksāt visu nometnes dalības maksu;

5.1.8. kopā ar nometnes dalībnieku iepzīties un ar nometnes iekšējās kārtības un drošības noteikumiem;

5.1.9. saslimšanas gadījumā izņemt nometnes dalībnieku no nometnes;

5.1.10. izņemt dalībnieku no Nometnes, ja dalībnieks atkārtoti pārkāpis iekšējās kārtības vai drošības noteikumus;

5.1.11. atlīdzināt dalībnieka nodarītos materiālos zaudējumus, kas radušies nometnes norises laikā pilnā apmērā;

5.2. Nometnes organizētāja un nometnes vadītāja pienākumi:

5.2.1. atbildēt par dalībnieka veselību, drošību un dalībnieka tiesību un bērna tiesību ievērošanu saskaņā ar LR pastāvošajiem normatīvajiem aktiem;

5.2.2. ievērot valstī noteiktos epidemioloģiskās drošības pasākumus infekcijas izplatības ierobežošanai;

5.2.3. nekavējoties informēt Nometnes dalībnieka vecākus vai aizbildņus par izmaiņām dalībnieka veselības stāvoklī un nodrošināt kvalitatīvu aprūpi līdz Nometnes dalībnieka vecāki vai aizbildņi ieradušies izņemt nometnes dalībnieku no nometnes;

5.2.4. nodrošināt kvalificētu neatliekamo medicīnisko palīdzību nepieciešamības gadījumā;

5.2.5. nodrošināt atbilstošu higiēnas normu ievērošanu, un informēt dalībnieka vecākus vai aizbildņus par sadzīves apstākļiem nometnē;

5.2.6. informēt Nometnes dalībnieka vecākus vai aizbildņus par nometnes saturu un tās dienas kārtību;

5.2.7. īstenot nometnes programmu;

5.2.8. atļaut Nometnes dalībnieka vecākiem vai aizbildņiem apciemot dalībniekus nometnes laikā;

5.2.9. atskaitīt dalībnieku no nometnes, ja dalībnieks atkārtoti pārkāpis iekšējās kārtības noteikumus. Nometnes dalības maksa netiek atgriezta.

6. LĪGUMA PĀRTRAUKŠANA

6.1. NOMETNES ORGANIZĒTĀJS vai tā pilnvarota persona ir tiesīga lauzt līgumu, ja NOMETNES DALĪBNIEKA VECĀKI vai AIZBILDŅI nepilda 5.1. punktā paredzētos pienākumus.

6.2. NOMETNES DALĪBNIEKA VECĀKI vai AIZBILDŅI ir tiesīgi lauzt līgumu, ja NOMETNES ORGANIZĒTĀJS vai tā pilnvarota persona nepilda 5.2. punktā paredzētos pienākumus.

7. Līgums stājas spēkā ar tā parakstīšanas brīdi un darbojas līdz nometnes pēdējai dienai.

8. Nesaskaņas, kas rodas līguma slēdzēju pusēm, tiek risinātas Latvijas Republikas likumdošanas aktos noteiktajā kārtībā.

9. Līgums sastādīts divos eksemplāros, no kuriem viens glabājas pie NOMETNES ORGANIZĒTĀJA, vai nometnes vadītāja, otrs pie NOMETNES DALĪBNIEKA VECĀKIEM vai AIZBILDŅIEM.

**NOMETNES ORGANIZĒTĀJS:**

Biedrība “Lauras Skujiņas cīņas sporta klubs”

Juglas iela 51-22, Rīga, LV-1064

Reģ. Nr. 40008242790

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Laura Skujiņa-Ahmedova

**DALĪBNIEKA VECĀKI vai AIZBILDŅI**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(personas kods)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adrese, tālruņa nr.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts)